מוזיאון הטנק (בובינגטון)

מוזיאון הטנק (באנגלית: The Tank Museum) לשעבר 'מוזיאון הטנק בובינגטון', הוא מוזיאון צבאי בשטחי מחנה בובינגטון, מחוז דורסט בדרום-מערב אנגליה.

עם קרוב ל-300 כלי שריון, המוזיאון מכיל את אוסף הטנקים הגדול בעולם ואוסף הרק"מ השני בגודלו. אוסף הכלים המשוריינים של המוזיאון כולל כלים מ-26 מדינות ברחבי העולם, בין היתר הוא כולל מספר טנקים במצב נסיעה ממלחמת העולם הראשונה והשנייה. בין היתר מכיל המוזיאון את אב-הטיפוס של הטנק 'וילי הקטן', הטנק המבצעי הראשון בעולם הסימן 1 וטיגר מס' 131 שהוא כיום הטיגר היחיד בעולם במצב נסיעה תקין.

המוזיאון מקיים אירוע שנתי (TankFest; 'פסטיבל טנקים') שבו מספר טנקים היסטוריים משוחזרים נוסעים אל מול קהל מבקרים, לצד תצוגה של יכולות כוחות השריון המודרניים. בנוסף מכיל המוזיאון ארכיון נרחב ללימוד ומחקר אודות ההיסטוריה של השריון ויחידות השריון הבריטיות, מספר חוקרים עובדי המוזיאון אף מפרסמים מעת לעת ספרים ומחקרים הקשורים לנושאים אלו.

==היסטוריה==
חזית המוזיאון.

בשנת 1899 נפתח מחנה בובינגטון כמחנה אימון לחיל הרגלים הבריטי, עם קליטת הטנקים הראשונים במהלך מלחמת העולם הראשונה, הפך המחנה בשנת 1916 למחנה אימון ללוחמת שריון. המחנה שירת את הכוח המשוריין הבריטי, שבתחילה היה חלק מקורפוס המקלעים, בהמשך הפך לרגימנט הטנקים המלכותי ובתקופת מלחמת העולם השנייה עם יסוד חיל השריון המלכותי המחנה שירת את כלל כוחות השריון של הצבא.

לאחר סיום מלחמת העולם הראשונה הוחזרו הכלים המשוריינים משדות הקרב חזרה לבסיס השריון בבוינגטון. כלים בודדים נשמרו בסדנאות הרכב כדי שצוותי השריון ומפתחי הטנקים יוכלו להתרשם מההיסטוריה המוקדמת של התפתחות השריון. בשנת 1923, בביקורו במחנה, העיר הסופר רודיארד קיפלינג כי צריך להפוך את אוסף הטנקים למוזיאון שריון. בסיום מלחמת העולם השנייה, אוסף כלי השריון גדל באופן משמעותי עם עשרות טנקים וכלי שריון בריטים, לצד טנקי אויב שנפלו שלל והגיעו למחנה לבחינה. בשנת 1947 נפתח האוסף לקהל הרחב בתור מוזיאון שריון, מאז הוא גדל באופן משמעותי וכיום מכיל את אוסף הטנקים הגדול בעולם ואוסף הרק"מ השני בגודלו בעולם.

==אולמות תצוגה==
טנק [[צ'לנג'ר 2 המוצג בכניסה למוזיאון.]]
הכניסה למוזיאון.
אולם התצוגה של מלחמת העולם השנייה.
טנק [[T-34 וM4 שרמן בקרב מבוים כחלק מ-TankFest, שנת 2009.]]
טנקים מודרניים המוצגים במוזיאון.
ציוד לחימה מודרני של איש [[חיל השריון המלכותי.]]
עשרות הטנקים באולם שימור הרכבים.

===אולם מלחמת העולם הראשונה===
האולם מכיל פריטים רבים המציגים את התפתחות השריון הבריטי לאורך המלחמה, לצד מספר כלים משוריינים ממדינות אחרות במלחמה. בין היתר מוצג בו אב הטיפוס הראשון של הטנק "וילי הקטן", לצד טנקים ששירתו במלחמה בהם הסימן 1, סימן A ויפט, סימן 5 (אחד מהבודדים בעולם שמנועו עובד). 

בנוסף מכיל האולם תצוגה המוקדשת לחיו של לורנס איש ערב, אשר שירת תקופה קצרה בחיל השריון ובמחנה בובינגטון. באולם ישנו גם אזור המוקדש לחוויית הלחימה בחפירות, בו המבקרים יכולים להסתובב בשדה קרב משוחזר.

<gallery>
Flickr - davehighbury - Bovington Tank Museum 011.jpg|"וילי הקטן"
WW1 Tank Mark V, Bovington.jpg|טנק סימן 5
The Whippet Mark A (4536122553).jpg|טנק סימן A ויפט "סיזר II"
WW1 Mark (Male) (4536436070).jpg|תצוגה של טנק סימן 1
</gallery>

===אולם בין המלחמות===
תצוגת כלים המדגישה את ההתפתחות המהירה ברק"מ וטנקים בשנים שלאחר מלחמת העולם הראשונה.

בין היתר מוצגים באולם; שריונית רולס-רויס, טנק שיוט סימן 1, שריונית קרדן לוויד, שריונית לנקסטר 6X4 ושריונית פיירלס.

===אולם מלחמת העולם השנייה===
החלק הגדול ביותר במוזיאון, אשר כולל גם את אוסף הכלים הגדול ביותר במוזיאון, מוקדש לשריון מתקופת מלחמת העולם השנייה.

<gallery>
Sd Kfz 182 Panzerkampfwagen VI Ausf B (Tiger 2) (4536514696).jpg|טיגר 2
Flickr - davehighbury - Bovington Tank Museum 252 M8 Grayhound.jpg|M8 גרייהאונד
KV1B Heavy Tank at the Tank Museum, Bovington.jpg|1KV
Sherman firefly bovington 2014.JPG|שרמן פיירפלי
Jagdtiger 1 Bovington.jpg|יאגדטיגר
Cromwell Cruiser Tank, Bovington Tank Museum - Dorset. (5977802379).jpg|קרומוול
Flickr - davehighbury - Bovington Tank Museum 095 T34.jpg|T-34
Tiger I 2 Bovington.jpg|טיגר (מס' 131)
</gallery>

===אולם טמייה ואולם הפלדה הבריטית===
שני אולמות אשר מכסים ביניהם את התקופה המודרנית של הכלים המשוריינים, החל מסוף מלחמת העולם השנייה, התפתחות טנק המערכה, תקופת המלחמה הקרה ועד לשריון המודרני של ימינו. 

אולם טמייה (בחסות חברת הדגמים להרכבה טמייה) מציג את התקופה מיד לאחר סוף המלחמה ומתמקד בטנקי המערכה העיקריים שפותחו בשנים שלאחר המלחמה, בהם הצנטוריון הבריטי, הM-60 פאטון האמריקאי וה-T-72 הסובייטי. בין היתר ניתן לראות בשני האולמות מספר כלים בהם; טורטויס, T-55/54, צנטוריון, AMX-30, צ'יפטיין, BMP-1, צ'אלנג'ר 1, צ'אלנג'ר 2, M41 ווקר בולדוג, M103 והסטרידסואגן 103.

<gallery>
Saracen Water Dispenser 1 Bovington.jpg|אלוויס סרסאן
M103A2 museum.jpg|M103
T-55AD 1 Bovington.jpg|T-55 עיראקי
Challenger Mark I Tank, Bovington.jpg|צ'אלנג'ר 1
BMP-1, Bovington Tank Museum.jpg|BMP-1
Chieftain Tank, Bovington Tank Museum - Dorset (5978094290).jpg|צ'יפטיין
FV4017 Tank Medium, Centurion Mark 3 (4536111585).jpg|צנטוריון סימן 3
Leopard Tank, Bovington Tank Museum - Dorset. (5978091384).jpg|לאופרד 1
</gallery>

===מרכז שימור הרכבים===
מרכז שימור הרכבים הוא אגף חדש במוזיאון שנפתח לציבור באופן רשמי בשנת 2013. האולם משתרע על כ-3,700 מ"ר ומכיל כ-100 כלים בבעלות המוזיאון, אשר לא נותר להם מקום באולמות הראשיים. מרכז השימור מאפשר למבקרים לראות כמות גדולה של כלים שבעבר היו סגורים לציבור.

==ראו גם==
* יד לשריון - מוזיאון השריון הישראלי.
* קובינקה - מוזיאון השריון הרוסי

==קישורים חיצוניים==

* 

* [http://www.tankmuseum.org/home עמוד הבית של המוזיאון]

==הערות שוליים==

קטגוריה:הממלכה המאוחדת: מוזיאונים צבאיים
קטגוריה:דורסט
קטגוריה:אנגליה: מוזיאונים
קטגוריה:טנקים